ઠીક છે મજાક મસ્તીમાં ફેસબુકમાં ગુજરાતીઓ ગાંઠીયાના મામલે બે ભાગમાં વહેંચાઇ ગયા હતા અને અમદાવાદીઓ પણ સૌરાષ્ટ્રની હવે ગુજરાતભરમાં જાણીતી બની ગયેલી બ્રાન્ડ એવી ચ્હાને બાસુંદી કહીને તેનો વળતા શસ્ત્ર તરીકે ઉપયોગ કરવા લાગ્યા. તો સૌરાષ્ટ્રવાસીઓ પણ અમદાવાદના નળિયાને કોઈ દેશની મિસાઈલ કરતાં પણ વધુ અસરકારક હોવાની વાત વહેતી મુકવા લાગ્યા. મજાક મસ્તીની વાત અલગ છે, પણ મને નવાઈ એ વાતની લાગી કે સૌરાષ્ટ્રમાંથી ઉતરેલા એવા ફાફડાને લઈને અમદાવાદીઓ આટલાબધા ‘સેન્ટી’ કેમ થઇ ગયા?